گورجوستان باش ناظری گئورگی کویریکاشویلی آذربایجانین بو اؤلکهدهکی سفیری آذر حسینووو قبول ائدیب.
آخار. آز خبر وئریر کی، گؤروش آذر حسینووون گورجوستانداکی دیپلوماتیک فعالیتینی بیتیرمهسی ایله علاقدار کئچیریلیب. گؤروشده هر ایکی طرف اؤلکهلر آراسینداکی موناسیبتدن ممنون اولدوقلارینی بیلدیریبلر.
کویریکاشویلی آذر حسینووا آذربایجان-گورجوستان موناسیبتلرینین اینکیشافیندا گؤستردیی دستهیه گؤره تشککور ائدیب.
قئید ائدک کی،حسینوو ۲۰۱۱-جی ایلدهن آذربایجانین گورجوستانداکی سفیریدیر. بیر مدت اؤنجه پرئزیدئنت ایلهام علیئوین قراری ایله وظیفهسیندن آیریلیب. آذر حسینووون یئرینه یئنی سفیر دورسون حسنوو تعیین ائدیلیب.حسنوو کئچن ایلدهن اعتباراً آذربایجانین گورجوستانداکی سفیرینین معاوینی کیمی فعالیت گؤستریر. او، آذربایجان رئسپوبلیکاسینین ستاندارتلاشدیرما، مئترولوگییا و پاتئنت اوزره دؤولت کومیتهسینین صدری رامیز حسنووون قارداشیدیر.
azb_Arab azb_Arab azb_Arab azb_Arab